b'\n_START_ARTICLE_\nJyrki Pietil\xc3\xa4\n_START_PARAGRAPH_\nHannu Jyrki Pietil\xc3\xa4 (3. maaliskuuta 1949 Tampere \xe2\x80\x93 16. lokakuuta 2015 Tampere) oli suomalainen filosofian tohtori, yhteiskuntatieteiden lisensiaatti, toimittaja, tutkija sek\xc3\xa4 viestint\xc3\xa4alan yritt\xc3\xa4j\xc3\xa4 ja kouluttaja._NEWLINE_Pietil\xc3\xa4 p\xc3\xa4\xc3\xa4si ylioppilaaksi 1968 Tampereen lyseosta. H\xc3\xa4n valmistui Helsingin yliopistosta filosofian kandidaatiksi 1975 p\xc3\xa4\xc3\xa4aineenaan teoreettinen filosofia sek\xc3\xa4 Tampereen yliopistosta yhteiskuntatieteiden lisensiaatiksi 1980 p\xc3\xa4\xc3\xa4aineenaan tiedotusoppi. H\xc3\xa4n v\xc3\xa4itteli tohtoriksi Jyv\xc3\xa4skyl\xc3\xa4n yliopistossa 2008, journalistiikkaa k\xc3\xa4sitelleen v\xc3\xa4it\xc3\xb6skirjan nimen\xc3\xa4 oli Kirjoitus, juttu, tekstielementti. Suomalainen sanomalehtijournalismi juttutyyppien kehityksen valossa printtimedian vuosina 1771\xe2\x80\x932000._NEWLINE_Pietil\xc3\xa4 ty\xc3\xb6skenteli toimittajana, tiedottajana, ja h\xc3\xa4n oli my\xc3\xb6s lehtity\xc3\xb6n lehtorina Tampereen yliopistossa. Vuodesta 1990 alkaen Pietil\xc3\xa4 toimi viestint\xc3\xa4kouluttajana, vapaana tutkijana ja kirjoittajana sek\xc3\xa4 viestint\xc3\xa4alan yritt\xc3\xa4j\xc3\xa4n\xc3\xa4, jolla on Tampereella Moniviestint\xc3\xa4 Oy -niminen yritys.'